Αστική αειφορία και προσβασιμότητα εμποδιζόμενων ατόμων: Άτομα με αναπηρία μιλούν για την προσβασιμότητα στον αστικό ιστό της Θεσσαλονίκης
Creators: name: Στράντζαλη, Μαρία Σπυρίδωνα
Publisher: name: Aristotle University of Thessaloniki
Year: 2021
Subjects: Άτομα με αναπηρία
Προσβασιμότητα
Αειφόρος ανάπτυξη
People with disabilities
Accessibility
Sustainable development

description: Οι ίσες ευκαιρίες πρόσβασης σε χώρους, περιβάλλοντα και δυνατότητες αποτελεί αναπόσπαστο κομμάτι της αειφόρου ανάπτυξης και απαραίτητο στοιχείο για μία καλή ποιότητα ζωής. Η Ελλάδα, στην προσπάθεια να εναρμονιστεί με τις διεθνείς εξελίξεις στα ζητήματα της αειφόρου ανάπτυξης τις τελευταίες δεκαετίες, εκσυγχρονίζει διαρκώς τη νομοθεσία, επιδιώκοντας την βελτίωση της προσβασιμότητας του δημόσιου χώρου . Ωστόσο, ποιες τελικά είναι οι συνθήκες που επικρατούν αυτή τη στιγμή στην πόλη της Θεσσαλονίκης; Στόχος της παρούσας εργασίας είναι να εντοπίσει τις συνθήκες προσβασιμότητας για τα άτομα με αναπηρία και τα εμποδιζόμενα άτομα, εστιάζοντας σε τέσσερις καίριους τομείς της καθημερινότητας : τον δημόσιο ανοιχτό χώρο, τα κτίρια, τις μεταφορές και το περιαστικό φυσικό περιβάλλον. Μπορούν τα άτομα με αναπηρία να κινηθούν με άνεση και ασφάλεια στην πόλη τους; Ποιοι σχεδιασμοί, δομές και εγκαταστάσεις στην αρχιτεκτονική κατασκευή της πόλης τους εξυπηρετούν και ποιοι τους θέτουν εμπόδια; Πόσο ικανοποιημένοι είναι από την ποιότητα και τον αριθμό των υποδομών πρόσβασης της πόλης; Τι προτείνουν οι ίδιοι για τη βελτίωση της προσβασιμότητας του αστικούς ιστού; Για να διερευνηθούν αυτά τα ερωτήματα, πραγματοποιήθηκαν ημι-δομημένες συνεντεύξεις σε άτομα με παραπληγία και σε άτομα με προβλήματα όρασης , όπου κατέθεσαν τις δικές τους εμπειρίες, απόψεις και προτάσεις σχετικά με εν λόγω ζητήματα. Τα αποτελέσματα της έρευνας δείχνουν πως παρά τα σημαντικά βήματα βελτίωσης που έχουν γίνει τα τελευταία χρόνια, η πόλη συνεχίζει να είναι λιγότερο προσβάσιμη για τα άτομα με αναπηρία. Οι σημαντικότερες δυσκολίες που αντιμετωπίζουν αφορούν την έλλειψη δομών προσβασιμότητας και κατάλληλων προδιαγραφών και συντήρησης αυτών που υπάρχουν καθώς και τα συνεχή κινητά και σταθερά εμπόδια κατά μήκος του χώρου διέλευσης αλλά και στις δομές προσβασιμότητας. Ακόμη, μία σειρά καταστάσεων και υπηρεσιών της πόλης, που είναι προβληματικές για το σύνολο του πληθυσμού, πλήττουν ακόμη περισσότερο τα άτομα με αναπηρία, αποκλείοντας τους από ορισμένες υπηρεσίες και χώρους. Τέλος, αποδεικνύεται πως πέρα από τα αρχιτεκτονικά εμπόδια, η νοοτροπία της μη ανάπηρης κοινωνίας, παίζει καθοριστικό ρόλο στην προσβασιμότητα και αποτελεί άλλοτε κίνητρο και άλλοτε αντικίνητρο για την προσβασιμότητα σε συγκεκριμένα περιβάλλοντα
description: The opportunities for equal access to places, facilities and capabilities are an integral part of sustainability and irreplaceable element for a good quality of life. Greece, in the effort of harmonize with the international developments, retrofits the legislation to ameliorate the accessibility of public space. However, which are the conditions of accessibility, at the moment, in the city of Thessaloniki? The aim of this research is to detect the conditions of accessibility for people with disability and hindered people, by focusing on four imperative aspects of everyday life: public urban space, buildings, transportation and suburban natural environment. Can people with disability move in ease and safety in their own town? Which designs, structures and facilities in the architectural construction of the city are helpful and which arise barriers? How satisfied are they from the quality and quantity of the accessibility structures of Thessaloniki? What do they suggest for the improvement of accessibility? To invest those questions, semi- structured interviews have been conducted to paraplegic people and people with vision impairments where they shared their experiences, opinions and suggestions about these questions. The results of the research reveal that despite the very important steps forward that have been done during the last years, the city remains less accessible for people with disability in comparison with the rest of society. The most important hinders are the lack of accessibility structures, the inappropriate standards and maintenance of those structures who do exist and the constant obstacles and barriers thought out their transit area and the accessibility structures. Moreover, services of Thessaloniki, that are dysfunctional for the whole population, affect even more the people with disability and excludes them for certain places and services. Finally, apart from the architectural barriers, the mentality of the rest of society is imperative, since it is a motive or a disincentive for mobility in certain places